|  |  |  |
| --- | --- | --- |
|  ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ ΔΗΜΟΣ ΚΑΛΛΙΘΕΑΣ Διεύθυνση: Οικονομικών ΥπηρεσιώνΤμήμα: ΤαμείουΜαντζαγριωτάκη 76, Καλλιθέα, ΤΚ 17676 Πληροφορίες: Μαντά Μαρία Τηλ: 213-2070350 Φαξ:210-9561572Email: maria.manta@kallithea.gr  Θέμα: «Διαγραφή οφειλής από τον βεβαιωτικό  Κατάλογο,προκειμένου να βεβαιωθεί στον πραγματικό υπόχρεο»   |   |   Καλλιθέα, 18-09-2018 Aριθ. Πρωτ.: 50152 **Προς:** Πρόεδρο και τα μέλη του  Δημοτικού Συμβουλίου |

Πρόεδρε,

παρακαλούμε κατά την προσεχή συνεδρίαση του Δημοτικού Συμβουλίου να συμπεριλάβετε μεταξύ των θεμάτων της ημερήσιας διάταξης αίτημα διαγραφής βεβαιωμένης οφειλής της εταιρίας Π.Α-Λ ΟΕ (κωδικός : 12739) συνολικού ύψους κεφαλαίου 15.939,63€ με στοιχεία επιμέρους βεβαιώσεων 2015/71/64-11/5/2015 και 2013/160/2-25/11/2013.

 Ειδικότερα, με τους με ΑΠ 137/2013 και 202/2015 πρόχειρους χρηματικούς καταλόγους είχε καταλογιστεί στην παραπάνω ειταιρία πρόστιμο αυθαιρέτου επί της οδού Δ. 98 στην Καλλιθέα ύψους 12.189,13€ και 3.750,50€ αντίστοιχα.

Σε συνέχεια των με ΑΠ 30318/31-3-2014 και 10392/11-04-2017 ταμειακών ειδοποιήσεων, η κα Π. Ι., αιτήθηκε την διαγραφή του προστίμου (ΑΠ 18841/11-04-2017) λόγω μεταβίβασης του ακινήτου για το οποίο είχε επιβληθεί το πρόστιμο ήδη από το 1999. Σχετικά επισύναψε το με αρ. 2312/1999 συμβόλαιο αγοραπωλησίας της αποθήκης σε κατοικία επί της οδού Δ. 98 από την τελούσα σε εκκαθάριση εταιρία Α. Π.-Λ.Π. Ο.Ε. στον κο Μ.Σ.του Θ.

Έτσι, η Υ.ΔΟΜ. απηύθυνε στο ταμείο το με ΑΠ 720/09-05-2017 έγγραφό της με το οποίο προχωρούσε σε «ορθή επανάληψη των με αρ. 137/2013 και 202/2015 χρηματικών καταλόγων για διόρθωση των στοιχείων του υπόχρεου καταβολής του προστίμου αυθαιρέτου με βάση την έκθεση αυτοψίας 21/2012».

Έχοντας υπόψη:

1. To άρ. 174 παρ. 1 περίπτωση δ΄ Ν. 3463/2006 (ΦΕΚ 114/Α΄/2006) με βάση το οποίο, *κάθε είδους χρέη προς τους Δήμους ή τις Κοινότητες διαγράφονται ολόκληρα ή εν μέρει όταν η εγγραφή στους οριστικούς βεβαιωτικούς καταλόγους…έγινε κατά τρόπο προφανώς λανθασμένο ως προς την φορολογητέα ύλη ή το πρόσωπο του φορολογουμένου…*
2. Το άρ. 174 παρ. 2, που ορίζει ότι *η διαγραφή των χρεών γίνεται με απόφαση του δημοτικού συμβουλίου*
3. Την με ΑΠ 18841/2017 αίτηση περί διαγραφής του προστίμου
4. Το με ΑΠ 720/09-05-2017 έγγραφο της Υ.ΔΟΜ. περί *ορθής επανάληψης του 137/2013 και 202/2015 χρηματικών καταλόγων για διόρθωση στοιχείων του υπόχρεου*
5. Το με ΑΠ 579,650/11-05-2017 έγγραφο της Δόμησης προς την κα Ι.Π., που κοινοποιήθηκε στο Ταμείο
6. Το με αρ.2312/1999 συμβόλαιο αγοραπωλησίας , που συντάχτηκε ενώπιον της συμβολαιογράφου Αθηνών κας Καλορίτη- Κόκορη Ασημούλας μεταξύ της εταιρίας Α. Π.-Λ.Π. Ο.Ε. και κο Μ. Σ. του Θ. (συνημμένο στην με ΑΠ 18841/2017 αίτηση)
7. Την από 13-3-2000 βεβαίωση της συμβολαιογράφου Αθηνών κας Καλορίτη- Κόκορη Ασημούλας περί αγοραπωλησίας του αντικειμένου της οφειλής,

και καθώς για τα παραπάνω η υπηρεσία έχει στην κατοχή της τα ανάλογα παραστατικά, **εισηγούμαστε** την διαγραφή του συνόλου της οφειλής (κεφάλαιο και επιβληθείσες προσαυξήσεις), που αναφέρεται στον παρακάτω πίνακα, για τους λόγους που προαναφέρθηκαν.



 Ο Αντιδήμαρχος Οικ.Υπηρεσιών

Ευάγγελος Μπαρμπάκος

Συνημμένα:

1. Η με ΑΠ 18841/2017 αίτηση διαγραφής του προστίμου
2. Οι με ΑΠ 10392/11-4-2017 και 20318/31-3-2014 ατομικές ειδοποιήσεις
3. Το με ΑΠ 720/09-05-2017 έγγραφο της Υ.ΔΟΜ. περί ορθής επανάληψης του 137/2013 και 202/2015 χρηματικών καταλόγων
4. Το με ΑΠ 579,650/2017 έγγραφο της Υ.ΔΟΜ.
5. Η από 13-3-2000 βεβαίωση της συμβολαιογράφου Αθηνών κας Καλορίτη- Κόκορη Ασημούλας περί αγοραπωλησίας του αντικειμένου της οφειλής
6. Το με ΑΠ 45602/27-8-2018 έγγραφό μας με το οποίο διαβιβάζονται στην Δ/νση Δημοτικών Προσόδων οι πρόχειροι χρηματικοί κατάλογοι της Υ.Δομ. για επιβολή του προστίμου στον πραγματικό υπόχρεο

Εσωτερική Διανομή:

* Δήμαρχο
* Αντιδήμαρχο κο Μπαρμπάκο
* Γενικό Γραμματέα
* Εντεταλμένο σύμβουλο κο Σοφιανίδη
* Διευθυντή Υ.Δόμησης
* Διευθυντή Δημοτικών Προσόδων
* Διευθύντρια Οικ. Υπηρεσιών
* Ταμείο